# Službeni list C 332A/2019

| | ISSN 1977-1088 |
| --- | --- |
| Službeni list
  Europske unije | C 332A |
| | |
| Hrvatsko izdanje | Informacije i objave | Godište 62.3. listopada 2019. |

ISSN 1977-1088

Službeni list

Europske unije

C 332A

Hrvatsko izdanje

Informacije i objave

Godište 62.3. listopada 2019.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | EBA |
| 2019/C 332 A/01 | Obavijest o slobodnom radnom mjestu — Izvršni direktor (EBA TA 05/2019) | 1 |

Sadržaj

Stranica

V.   Objave

ADMINISTRATIVNI POSTUPCI

EBA

2019/C 332 A/01

Obavijest o slobodnom radnom mjestu — Izvršni direktor (EBA TA 05/2019)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

EBA

| 3.10.2019 | HR | Službeni list Europske unije | CA 332/1 |
| --- | --- | --- | --- |

3.10.2019

HR

Službeni list Europske unije

CA 332/1

---

Obavijest o slobodnom radnom mjestu (1)

Izvršni direktor

(EBA TA 05/2019)

(2019/C 332 A/01)

| Vrsta ugovora: | Član privremenog osoblja (2) |
| --- | --- |
| Funkcijska skupina i razred: | AD 14 |
| Trajanje ugovora: | Pet godina, uz mogućnost jednog produljenja |
| Odjel/jedinica: | Europsko nadzorno tijelo za bankarstvo |
| Mjesto zaposlenja: | Pariz, Francuska |
| Rok za podnošenje prijava: | 2. studenog 2019. u 12:00 sati po pariškom vremenu |
| Popis uspješnih kandidata vrijedi do: | 31. prosinca 2020. |

Vrsta ugovora:

Član privremenog osoblja (2)

Funkcijska skupina i razred:

AD 14

Trajanje ugovora:

Pet godina, uz mogućnost jednog produljenja

Odjel/jedinica:

Europsko nadzorno tijelo za bankarstvo

Mjesto zaposlenja:

Pariz, Francuska

Rok za podnošenje prijava:

2. studenog 2019. u 12:00 sati po pariškom vremenu

Popis uspješnih kandidata vrijedi do:

31. prosinca 2020.

Tijelo

Europsko nadzorno tijelo za bankarstvo („EBA”) neovisno je nadzorno tijelo Europske unije osnovano 1. siječnja 2011. Uredbom (EU) br. 1093/2010 Europskog parlamenta i Vijeća (3).

Misija

U cilju poboljšanja funkcioniranja unutarnjeg tržišta Europske unije, EBA pridonosi osiguravanju kvalitetnih, učinkovitih te dosljednih propisa i nadzora u područjima svoje nadležnosti. Promiče i javne vrijednosti kao što su stabilnost financijskog sustava, transparentnost tržišta i financijskih proizvoda te zaštita deponenata i ulagača.

Radi na sprječavanju regulatorne arbitraže i osiguravanju jednakih pravila poslovanja, jača međunarodnu koordinaciju nadzora, promiče konvergenciju nadzora te savjetuje institucije Unije u područjima regulacije i nadzora bankarstva, plaćanja i elektroničkog novca te s time povezanih pitanja korporativnog upravljanja, revizije i financijskog izvještavanja.

Kao sastavni dio Europskog sustava financijskog nadzora (ESFS), EBA usko surađuje sa srodnim nadležnim tijelima, tj. Europskim nadzornim tijelom za osiguranje i strukovno mirovinsko osiguranje (EIOPA) i Europskim nadzornim tijelom za vrijednosne papire i tržišta kapitala (ESMA), kao i sa Zajedničkim odborom te Europskim odborom za sistemske rizike (ESRB).

Dodatne informacije o EBA-i dostupne su na EBA-inom mrežnom mjestu: http://www.eba.europa.eu/languages/home_hr

Opis radnog mjesta

Radno mjesto izvršnog direktora Europskog nadzornog tijela za bankarstvo (EBA). Izvršni direktor neovisni je stručnjak zaposlen na puno radno vrijeme, član osoblja EBA-e, s mjestom rada u Parizu u Francuskoj. Upravlja svakodnevnim aktivnostima EBA-e, čime se osigurava postizanje njezinih ciljeva.

Odgovoran je za provedbu godišnjeg programa rada i poduzima potrebne mjere kako bi se osiguralo funkcioniranje EBA-e.

Odgovara Odboru nadzornih tijela EBA-e i posebno njegovu predsjedniku te redovito izvještava Odbor nadzornih tijela o razvoju EBA-inih aktivnosti.

Izvršni direktor može biti razriješen dužnosti samo na temelju odluke Odbora nadzornih tijela.

Mandat izvršnog direktora traje pet godina i može se jednom produljiti.

Opis radnog mjesta

Glavne odgovornosti

Izvršni direktor odgovoran je za svakodnevno upravljanje EBA-om. Odgovoran je za zadaće navedene u odjeljku 4. Uredbe o osnivanju EBA-e, posebno:

| — | upravljanje Tijelom i priprema rada upravnog odbora; |
| --- | --- |

—

upravljanje Tijelom i priprema rada upravnog odbora;

| — | provedba godišnjeg programa rada Tijela prema smjernicama Odbora nadzornih tijela i pod kontrolom upravnog odbora; |
| --- | --- |

—

provedba godišnjeg programa rada Tijela prema smjernicama Odbora nadzornih tijela i pod kontrolom upravnog odbora;

| — | poduzimanje potrebnih mjera, posebno donošenje internih administrativnih uputa i objavljivanje obavijesti, kako bi se osiguralo funkcioniranje Tijela u skladu s Uredbom; |
| --- | --- |

—

poduzimanje potrebnih mjera, posebno donošenje internih administrativnih uputa i objavljivanje obavijesti, kako bi se osiguralo funkcioniranje Tijela u skladu s Uredbom;

| — | priprema višegodišnjeg programa rada; |
| --- | --- |

—

priprema višegodišnjeg programa rada;

| — | godišnja priprema programa rada za sljedeću godinu; |
| --- | --- |

—

godišnja priprema programa rada za sljedeću godinu;

| — | priprema prednacrta proračuna Tijela i izvršavanje proračuna Tijela uz potpuno poštovanje financijskih propisa EU-a; |
| --- | --- |

—

priprema prednacrta proračuna Tijela i izvršavanje proračuna Tijela uz potpuno poštovanje financijskih propisa EU-a;

| — | godišnja priprema nacrta izvješća koji sadržava odjeljak o regulatornim i nadzornim aktivnostima Tijela i odjeljak o financijskim i administrativnim pitanjima; |
| --- | --- |

—

godišnja priprema nacrta izvješća koji sadržava odjeljak o regulatornim i nadzornim aktivnostima Tijela i odjeljak o financijskim i administrativnim pitanjima;

| — | izvršavanje ovlasti utvrđenih u Uredbi u vezi s osobljem Tijela i upravljanje kadrovskim pitanjima. |
| --- | --- |

—

izvršavanje ovlasti utvrđenih u Uredbi u vezi s osobljem Tijela i upravljanje kadrovskim pitanjima.

Uvjeti

1.   Kriteriji prihvatljivosti

Da bi ih se uzelo u obzir, kandidati do isteka roka za prijavu moraju ispuniti sve kriterije navedene u nastavku.

1.1.   Opći kriteriji

| — | državljanstvo jedne od država članica Europske unije (4); |
| --- | --- |

—

državljanstvo jedne od država članica Europske unije (4);

| — | uživanje svih građanskih prava (5); |
| --- | --- |

—

uživanje svih građanskih prava (5);

| — | ispunjene sve zakonske obveze u pogledu služenja vojnog roka; |
| --- | --- |

—

ispunjene sve zakonske obveze u pogledu služenja vojnog roka;

| — | temeljito znanje jednog službenog jezika Europske unije (6) i zadovoljavajuće znanje još jednog jezika Europske unije; |
| --- | --- |

—

temeljito znanje jednog službenog jezika Europske unije (6) i zadovoljavajuće znanje još jednog jezika Europske unije;

| — | fizička sposobnost obavljanja dužnosti povezanih s radnim mjestom. (7) |
| --- | --- |

—

fizička sposobnost obavljanja dužnosti povezanih s radnim mjestom. (7)

1.2.   Posebni kriteriji

1.2.1.   Kvalifikacije

Da bi ih se uzelo u obzir za fazu predodabira, kandidati do isteka roka za prijavu moraju ispuniti sljedeće kriterije prihvatljivosti i imati:

| a) | stupanj obrazovanja koji odgovara završenom sveučilišnom studiju, potvrđenom diplomom (8), ako je redovito trajanje studija četiri godine ili dulje, ili |
| --- | --- |

a)

stupanj obrazovanja koji odgovara završenom sveučilišnom studiju, potvrđenom diplomom (8), ako je redovito trajanje studija četiri godine ili dulje, ili

| b) | stupanj obrazovanja koji odgovara završenom sveučilišnom studiju, potvrđenom diplomom8, uz odgovarajuće stručno iskustvo od najmanje jedne godine ako je redovito trajanje studija najmanje tri godine (to jednogodišnje stručno iskustvo ne ubraja se u poslijediplomsko stručno iskustvo koje se traži u nastavku). |
| --- | --- |

b)

stupanj obrazovanja koji odgovara završenom sveučilišnom studiju, potvrđenom diplomom8, uz odgovarajuće stručno iskustvo od najmanje jedne godine ako je redovito trajanje studija najmanje tri godine (to jednogodišnje stručno iskustvo ne ubraja se u poslijediplomsko stručno iskustvo koje se traži u nastavku).

1.2.2.   Stručno iskustvo

Kao preduvjet za ovo radno mjesto kandidat mora imati barem 15 godina dokazanog stručnog iskustva u punom radnom vremenu stečenog nakon završetka obrazovanja, kako je navedeno u odjeljku 1.2.1., od čega

| — | barem pet godina odgovarajućeg iskustva na višim položajima u sektoru bankarstva ili njegovu nadzoru; |
| --- | --- |

—

barem pet godina odgovarajućeg iskustva na višim položajima u sektoru bankarstva ili njegovu nadzoru;

| — | barem pet godina rukovoditeljskog iskustva stečenog upravljanjem osobljem i proračunima na visokoj razini ili radom u upravljačkim tijelima s visokom razinom odgovornosti (9). |
| --- | --- |

—

barem pet godina rukovoditeljskog iskustva stečenog upravljanjem osobljem i proračunima na visokoj razini ili radom u upravljačkim tijelima s visokom razinom odgovornosti (9).

1.2.3.   Znanje jezika

Budući da je engleski radni jezik EBA-e (10), za potrebe radnog mjesta potrebno je izvrsno znanje engleskog jezika u govoru i pismu (11).

U skladu s odjeljkom 1.1., izvorni govornici engleskog jezika proći će provjeru znanja drugog stranog jezika.

1.2.4.   Dobna granica

Kao preduvjet za radno mjesto, kandidat mora moći ispuniti cjelokupni petogodišnji mandat prije nego što navrši dob kojom stječe pravo na umirovljenje. Za privremeno osoblje Europske unije dob kojom se stječe pravo na umirovljenje utvrđena je kao kraj mjeseca u kojem osoba navršava 66 godina (12).

2.   Kriteriji odabira

Uz prethodno navedene kriterije primjenjivat će se i sljedeći kriteriji odabira:

| — | temeljito poznavanje sektora važnih za aktivnosti EBA-e i dokazano iskustvo u navedenim područjima; |
| --- | --- |

—

temeljito poznavanje sektora važnih za aktivnosti EBA-e i dokazano iskustvo u navedenim područjima;

| — | dokazano iskustvo u području financijske regulacije i/ili nadzora na nacionalnoj, europskoj ili međunarodnoj razini važnih za aktivnosti EBA-e; |
| --- | --- |

—

dokazano iskustvo u području financijske regulacije i/ili nadzora na nacionalnoj, europskoj ili međunarodnoj razini važnih za aktivnosti EBA-e;

| — | temeljito razumijevanje institucija EU-a i postupka donošenja odluka EU-a te europskih i međunarodnih aktivnosti važnih za aktivnosti EBA-e; |
| --- | --- |

—

temeljito razumijevanje institucija EU-a i postupka donošenja odluka EU-a te europskih i međunarodnih aktivnosti važnih za aktivnosti EBA-e;

| — | bogato iskustvo u upravljanju proračunskim, financijskim i/ili ljudskim resursima u nacionalnom, europskom i/ili međunarodnom okviru; |
| --- | --- |

—

bogato iskustvo u upravljanju proračunskim, financijskim i/ili ljudskim resursima u nacionalnom, europskom i/ili međunarodnom okviru;

| — | sposobnost vođenja i motiviranja tima, uključujući tehničko, administrativno i pomoćno osoblje. |
| --- | --- |

—

sposobnost vođenja i motiviranja tima, uključujući tehničko, administrativno i pomoćno osoblje.

Iskustvo u izravnom nadzoru predstavljalo bi prednost za kandidata.

Prijave će se ocjenjivati na temelju kriterija prihvatljivosti i kriterija odabira navedenih u odjeljcima 1. i 2.

Za ovo radno mjesto od kandidata se očekuje da posjeduju sljedeće vještine koje će se ocijeniti tijekom razgovora:

| — | dokazana sposobnost donošenja odluka na strateškoj i političkoj razini; |
| --- | --- |

—

dokazana sposobnost donošenja odluka na strateškoj i političkoj razini;

| — | izvrsne sposobnosti umrežavanja te komunikacijske i međuljudske vještine, uključujući sposobnost pregovaranja sa zakonodavnim i vladinim predstavnicima na visokom položaju te dionicima i predstavnicima financijskog sektora u EU-u i izvan njega; |
| --- | --- |

—

izvrsne sposobnosti umrežavanja te komunikacijske i međuljudske vještine, uključujući sposobnost pregovaranja sa zakonodavnim i vladinim predstavnicima na visokom položaju te dionicima i predstavnicima financijskog sektora u EU-u i izvan njega;

| — | izražen osjećaj odgovornosti, izražena predanost te sposobnost preuzimanja inicijative i samostalna motivacija. |
| --- | --- |

—

izražen osjećaj odgovornosti, izražena predanost te sposobnost preuzimanja inicijative i samostalna motivacija.

3.   Jednake mogućnosti

Kao nadzorno tijelo Europske unije, EBA će primjenjivati politiku jednakih mogućnosti i nastojat će izbjeći sve oblike diskriminacije u postupcima zapošljavanja.

4.   Postupak odabira

Postupak odabira uključivat će sljedeće:

| 4.1. | Za ovaj postupak odabira osnovat će se odbor za odabir. Svi kandidati koji budu pozvani na razgovor obavještavaju se o sastavu odbora za odabir u pozivnici za razgovor u okviru predodabira. |
| --- | --- |

4.1.

| 4.2. | Odbor za odabir analizirat će dokumente za prijavu kandidatâ (13) (životopis, motivacijsko pismo i obrazac za izjavu) uzimajući u obzir kriterije prihvatljivosti i kriterije odabira te će sastaviti popis od najviše šest kandidata na temelju njihovih postignuća i prethodno navedenih kriterija. Odbor za odabir pozvat će kandidate s popisa na razgovor u okviru predodabira. |
| --- | --- |

4.2.

Nakon razgovora u okviru predodabira, odbor za odabir sastavit će popis s tri najprikladnija kandidata koji će pristupiti cjelodnevnom testiranju u centru za procjenu.

Ovaj je poziv za podnošenje prijava osnova za utvrđivanje užeg izbora kandidata. Ulazak u uži izbor ne jamči zaposlenje. Kandidatima skrećemo pozornost na činjenicu da popis kandidata koji su ušli u uži izbor može biti objavljen nakon što ga odbor za odabir sastavi.

Nakon što primi rezultate centra za procjenu i razmotri rezultate razgovora u okviru predodabira, odbor za odabir dostavit će Odboru nadzornih tijela EBA-e popis kandidata koji su ušli u uži izbor.

Nadležni odbor Europskog parlamenta bit će obaviješten o sastavu skupine kandidata koji su se prijavili za radno mjesto izvršnog direktora (broj prijava, kombinacija stručnih vještina, ravnoteža u pogledu roda i državljanstva itd.) te će mu se dostaviti popis kandidata koji su ušli u uži izbor.

Kandidati koji su ušli u uži izbor bit će pozvani da održe izlaganje o prethodno dogovorenoj temi te će biti pozvani na razgovor s Odborom nadzornih tijela EBA-e. Izlaganja i razgovori održat će se istog dana. Temu izlaganja kandidati će dobiti u pozivnici na održavanje izlaganja i razgovor s Odborom nadzornih tijela EBA-e.

Kandidati mogu biti pozvani na dodatne razgovore i/ili testiranja.

Prije zaposlenja Europski parlament mora potvrditi izbor kandidata kojeg je odabrao Odbor nadzornih tijela EBA-e.

U skladu s člancima 11. i 11.a Pravilnika o osoblju i člancima 11. i 81. Uvjeta zaposlenja ostalih službenika Europske unije, odabrani kandidat dužan je prije zapošljavanja dati izjavu o sukobu interesa. Konkretno, odabrani kandidat morat će dati izjavu o preuzimanju obveze neovisnog djelovanja u javnom interesu te izjavu o svim interesima za koje bi se moglo smatrati da ugrožavaju njegovu neovisnost te će se ispitati u skladu s politikom EBA-e o sukobu interesa. Kandidati u svojoj prijavi moraju potvrditi da pristaju postupiti u skladu s time.

Važno je napomenuti da su rad i razmatranja odbora za odabir strogo povjerljivi i da je stupanje u kontakt s njegovim članovima strogo zabranjeno. Svaki kontakt koji kandidat ili treća osoba ostvari s članovima odbora s namjerom utjecaja na njihov odabir smatra se osnovom za isključenje iz postupka odabira.

5.   Imenovanje i uvjeti zaposlenja

5.1.   Vrsta ugovora, njegovo trajanje i datum početka rada

Odabrani kandidat imenuje se članom privremenog osoblja (14) s ugovorom na određeno vrijeme u trajanju od pet godina i probnim radom u trajanju od devet mjeseci te mogućnošću produljenja ugovora predviđenom Uredbom (EU) br. 1093/2010.

Očekivani je datum početka rada 1. veljače 2020.

5.2.   Funkcijska skupina i razred

Odabrani će kandidat biti imenovan članom privremenog osoblja u razredu AD 14. Najmanja procijenjena mjesečna osnovna plaća iznosi 14 546,67 EUR.

Pojedinosti o cijelom paketu primitaka navedene su u člancima 62. – 70. i Prilogu VII. Pravilniku o osoblju. Više informacija potražite na stranici Karijere na mrežnom mjestu EBA-e: http://www.eba.europa.eu/about-us/careers

5.3.   Sažetak uvjeta zaposlenja

| — | plaće su oslobođene nacionalnog poreza, umjesto toga plaća se porez Unije na izvoru; |
| --- | --- |

—

plaće su oslobođene nacionalnog poreza, umjesto toga plaća se porez Unije na izvoru;

| — | primjenjuje se koeficijent ispravka za Francusku primjenjiv na primitke dužnosnika i drugih službenika u skladu s člankom 64. Pravilnika o osoblju; |
| --- | --- |

—

primjenjuje se koeficijent ispravka za Francusku primjenjiv na primitke dužnosnika i drugih službenika u skladu s člankom 64. Pravilnika o osoblju;

| — | ovisno o pojedinačnoj obiteljskoj situaciji i matičnom mjestu, članovi osoblja mogu imati pravo na sljedeće: naknadu za život u inozemstvu, naknadu za kućanstvo, naknadu za uzdržavano dijete, naknadu za obrazovanje, naknadu za nastanjenje i naknadu troškova preseljenja, početnu privremenu dnevnicu te druge povlastice |
| --- | --- |

—

ovisno o pojedinačnoj obiteljskoj situaciji i matičnom mjestu, članovi osoblja mogu imati pravo na sljedeće: naknadu za život u inozemstvu, naknadu za kućanstvo, naknadu za uzdržavano dijete, naknadu za obrazovanje, naknadu za nastanjenje i naknadu troškova preseljenja, početnu privremenu dnevnicu te druge povlastice

| — | pravo na godišnji odmor – dva dana po kalendarskom mjesecu uz dodatne dane za dob, razred te 2,5 dana dopusta za odlazak u matičnu zemlju za osoblje s pravom na naknadu za život u inozemstvu ili boravak u stranoj državi; |
| --- | --- |

—

pravo na godišnji odmor – dva dana po kalendarskom mjesecu uz dodatne dane za dob, razred te 2,5 dana dopusta za odlazak u matičnu zemlju za osoblje s pravom na naknadu za život u inozemstvu ili boravak u stranoj državi;

| — | sustav mirovinskog osiguranja EU-a (nakon 10 godina radnog staža); |
| --- | --- |

—

sustav mirovinskog osiguranja EU-a (nakon 10 godina radnog staža);

| — | zajednički sustav zdravstvenog osiguranja EU-a, pokriće osiguranjem u slučaju nezgode i profesionalne bolesti, naknada za nezaposlenost i invalidnost; |
| --- | --- |

—

zajednički sustav zdravstvenog osiguranja EU-a, pokriće osiguranjem u slučaju nezgode i profesionalne bolesti, naknada za nezaposlenost i invalidnost;

| — | putno osiguranje na službenim putovanjima. |
| --- | --- |

—

putno osiguranje na službenim putovanjima.

5.4.   Mjesto zaposlenja

Uredi Europskog nadzornog tijela za bankarstvo nalaze se na katovima 24. – 27. zgrade Europlaza, 20 avenue André Prothin, La Défense 4 – 92400 Courbevoie, Francuska.

6.   Podnošenje prijava

Prijave koje sadržavaju životopis u formatu Europass (15), motivacijsko pismo i popunjeni obrazac za izjavu na engleskom jeziku, s datumom i vlastoručnim potpisom, potrebno je dostaviti na sljedeću adresu: EBA-ExecutiveDirector-Applications@eba.europa.eu do 2. studenog 2019. u 12:00 sati (podne) po pariškom vremenu.

EBA neće uzeti u obzir prijave koje pristignu nakon isteka roka za prijavu. Kandidatima se savjetuje da ne čekaju posljednji dan za podnošenje prijave jer opterećenost internetske mreže ili kvar mrežne veze može prouzročiti probleme sa slanjem prijave. EBA nije odgovorna za kašnjenja prouzročena tim poteškoćama.

Prihvaćaju se i razmatraju samo cjelovite prijave. Da bi se prijave smatrale cjelovitima, kandidati prije isteka roka za prijavu moraju poslati sve dokumente (16), s datumom i vlastoručnim potpisom: životopis, motivacijsko pismo i obrazac za izjavu.

Prije podnošenja prijave kandidati bi trebali procijeniti i provjeriti ispunjavaju li sve uvjete navedene u obavijesti o slobodnom radnom mjestu, posebno zahtjeve povezane s kvalifikacijama i odgovarajućim stručnim iskustvom.

Stručno iskustvo navedeno u životopisu računa se samo od trenutka u kojem je kandidat stekao potvrdu ili diplomu potrebnu za radno mjesto i samo ako je primao naknadu za rad (uključujući stipendije ili stažiranje). Doktorati se mogu smatrati stručnim iskustvom ako su kandidati primali stipendiju ili plaću za vrijeme doktorskog studija. Maksimalno vrijeme trajanja doktorskog studija koje se uzima u obzir jest tri godine, uz uvjet da je studij uspješno završen do isteka roka za podnošenje prijave za postupak odabira.

U životopisu je potrebno naznačiti početne i završne datume svih prethodnih radnih mjesta te naznačiti je li riječ o punom ili nepunom radnom vremenu. Vanjski suradnici ili samozaposleni kandidati moraju dostaviti presliku upisa u odgovarajući trgovački registar ili drugi službeni dokument (na primjer porezno rješenje) u kojem je jasno vidljivo trajanje odgovarajućeg stručnog iskustva. Pojedinosti o stručnom iskustvu, osposobljavanju, istraživanjima i studiranju potrebno je navesti u obrascu za prijavu. Kandidati moraju na zahtjev dostaviti popratne dokumente u kojima se jasno navodi trajanje i priroda stručnog iskustva.

Ako se to u ovoj obavijesti izričito ne traži, u ovoj fazi nemojte slati popratne dokumente (preslike osobne iskaznice, putovnice, diploma itd.). Popratne dokumente potrebno je dostaviti na zahtjev u kasnijoj fazi postupka odabira.

Adresa navedena u životopisu smatrat će se mjestom s kojega kandidati dolaze na razgovor.

Kako bi se pojednostavnio postupak odabira, sva komunikacija s kandidatima povezana s navedenim slobodnim radnim mjestom bit će na engleskom jeziku.

7.   Zaštita podataka

EBA će osigurati da se osobni podatci kandidata obrađuju u skladu s Uredbom (EU) 2018/1725 Europskog parlamenta i Vijeća (17). To se posebno odnosi na povjerljivost i sigurnost takvih podataka.

8.   Postupak podnošenja žalbe

Kandidati koji smatraju da su oštećeni bilo kojom odlukom u vezi s postupkom odabira mogu poduzeti sljedeće radnje:

8.1.   Zahtjev za preispitivanje odluke odbora za odabir

U roku od pet dana od datuma navedenog na dopisu kojim se kandidat obavještava o odluci odbora za odabir kandidat može podnijeti pisani zahtjev za preispitivanje takve odluke s navedenim razlozima tog zahtjeva na sljedeću e-adresu: EBA-ExecutiveDirector-Applications@eba.europa.eu

8.2.   Žalbe

| (a) | Kandidat može podnijeti žalbu u skladu s člankom 90. stavkom 2. Pravilnika o osoblju u propisanom vremenskom roku na sljedeću adresu:





  Head of Human Resources Unit |
| --- | --- |
| European Banking Authority |
| CONFIDENTIAL |
| Selection procedure: Ref. EBA TA 05/2019 |
| DEFENSE 4 – EUROPLAZA |
| 20 Avenue André Prothin |
| CS 30154 |
| 92927 Paris La Défense CEDEX |
| FRANCUSKA |

(a)

Kandidat može podnijeti žalbu u skladu s člankom 90. stavkom 2. Pravilnika o osoblju u propisanom vremenskom roku na sljedeću adresu:

Head of Human Resources Unit

European Banking Authority

CONFIDENTIAL

Selection procedure: Ref. EBA TA 05/2019

DEFENSE 4 – EUROPLAZA

20 Avenue André Prothin

CS 30154

92927 Paris La Défense CEDEX

FRANCUSKA

| (b) | Kandidat može podnijeti žalbu Općem sudu u skladu s člankom 270. Ugovora o funkcioniranju Europske unije i člankom 91. Pravilnika o osoblju.
  Pojedinosti o podnošenju žalbe potražite na mrežnom mjestu Općeg suda: http://curia.europa.eu/jcms/jcms/j_6/hr/ |
| --- | --- |

(b)

Kandidat može podnijeti žalbu Općem sudu u skladu s člankom 270. Ugovora o funkcioniranju Europske unije i člankom 91. Pravilnika o osoblju.

Pojedinosti o podnošenju žalbe potražite na mrežnom mjestu Općeg suda: http://curia.europa.eu/jcms/jcms/j_6/hr/

8.3.   Pritužba Europskom ombudsmanu

Moguće je i podnijeti pritužbu Europskom ombudsmanu u skladu s člankom 228. stavkom 1. Ugovora o funkcioniranju Europske unije te u skladu s uvjetima utvrđenima u Odluci Europskog parlamenta od 9. ožujka 1994. o Pravilniku o osoblju te općim uvjetima koji uređuju obnašanje dužnosti Europskog ombudsmana (18).

Pojedinosti o podnošenju pritužbe potražite na mrežnom mjestu Europskog ombudsmana: http://www.ombudsman.europa.eu/hr/

Imajte na umu da pritužbe Europskom ombudsmanu nemaju učinak odgode na razdoblje navedeno u članku 90. stavku 2. te članku 91. Pravilnika o osoblju za podnošenje pritužbe ili žalbe Općem sudu. Nadalje, u skladu s člankom 2. stavkom 4. općih uvjeta koji uređuju obnašanje dužnosti Europskog ombudsmana, svim pritužbama koje su podnesene Europskom ombudsmanu moraju prethoditi odgovarajuća administrativna sredstva pri institucijama i tijelima o kojima je riječ.

DECLARATION

Image 1

---

(1)  Ova obavijest o slobodnom radnom mjestu dostupna je na službenim jezicima Europske unije. U slučaju nedosljednosti, izvornik je verzija na engleskom jeziku i ona se smatra mjerodavnom, dok su tekstovi na drugim jezicima prijevodi i samo su informativnog karaktera.

(2)  U skladu s člankom 2. točkom (a) Uvjeta zaposlenja ostalih službenika Europske unije (CEOS).

(3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15. 12. 2010., str. 12.).

(4)  Kandidati moraju ispuniti uvjete iz članka 12. Uvjeta zaposlenja ostalih službenika Europske unije, što uključuje državljanstvo jedne od država članica Europske unije.

(5)  Prije zaposlenja odabrani kandidat treba dostaviti potvrdu o nekažnjavanju.

(6)  Službeni su jezici Europske unije: bugarski, češki, danski, engleski, estonski, finski, francuski, grčki, hrvatski, irski, latvijski, litavski, mađarski, malteški, nizozemski, njemački, poljski, portugalski, rumunjski, slovački, slovenski, španjolski, švedski i talijanski.

(7)  Prije zaposlenja odabranog će kandidata pregledati liječnik u jednom od medicinskih centara Europske unije kako bi se potvrdilo da ispunjava uvjete iz članka 12. stavka 2. točke (d). Uvjeta zaposlenja ostalih službenika Europske unije.

(8)  Razmatrat će se isključivo kvalifikacije koje su dodijelila nadležna tijela država članica EU-a ili Europskoga gospodarskog prostora (EGP) ili kvalifikacije koje su mjerodavna nadležna tijela priznala kao jednakovrijedne. Ako se glavni dio studija odvijao izvan Europske unije, kvalifikacije kandidata prethodno je moralo priznati za to ovlašteno tijelo jedne od država članica Europske unije (kao što je nacionalno ministarstvo obrazovanja), a kandidat prilikom podnošenja prijave do roka za prijavu treba dostaviti dokument kojim se to potvrđuje.

(9)  Podnositelji prijava moraju opisati cjelokupno stečeno radno iskustvo upravljanja na visokoj razini tako što će u životopisu navesti: 1. naziv i opis upravljačkih funkcija, 2. broj članova osoblja kojima su bili nadređeni na tim mjestima, 3. veličinu proračuna kojim su upravljali i 4. broj viših i nižih hijerarhijskih razina te broj kolega stručnjaka u organizaciji.

(10)  Odluka EBA DC 003 upravnog odbora o internim pravilima u pogledu jezika.

(11)  Jezik je potrebno poznavati najmanje na razini B2. Procjena znanja na razini B2 provodi se u skladu sa Zajedničkim europskim referentnim okvirom za jezike (ZEROJ) (http://europass.cedefop.europa.eu/sites/default/files/cefr-hr.pdf)

(12)  Članak 47. Uvjeta zaposlenja ostalih službenika Europske unije.

(13)  Razmatrat će se isključivo kvalifikacije koje su dodijelila nadležna tijela država članica EU-a ili Europskoga gospodarskog prostora (EGP) ili kvalifikacije koje su mjerodavna nadležna tijela priznala kao jednakovrijedne. Ako se glavni dio studija odvijao izvan Europske unije, kvalifikacije kandidata prethodno je moralo priznati za to ovlašteno tijelo jedne od država članica Europske unije (kao što je nacionalno ministarstvo obrazovanja), a kandidat prilikom podnošenja prijave do roka za prijavu treba dostaviti dokument kojim se to potvrđuje.

(14)  Vidjeti bilješku br. 2.

(15)  http://www.eba.europa.eu/about-us/careers/practical-information

(16)  Razmatrat će se isključivo kvalifikacije koje su dodijelila nadležna tijela država članica EU-a ili Europskoga gospodarskog prostora (EGP) ili kvalifikacije koje su mjerodavna nadležna tijela priznala kao jednakovrijedne. Ako se glavni dio studija odvijao izvan Europske unije, kvalifikacije kandidata prethodno je moralo priznati za to ovlašteno tijelo jedne od država članica Europske unije (kao što je nacionalno ministarstvo obrazovanja), a kandidat prilikom podnošenja prijave do roka za prijavu treba dostaviti dokument kojim se to potvrđuje.

(17)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21. 11. 2018., str. 39.).

(18)  SL L 113, 4.5.1994., str. 15.

---